Nordnet: Lue kokemuksia, katso rahastot ja osaketilit 2022\nNordnet: Kokemuksia suosituimmasta osakevälittäjästä\nNordnet on erittäin suosittu ruotsalaislähtöinen osake- ja rahastovälittäjä. Nordnetiä käyttää yli 300 000 vaurastumisesta kiinnostunutta suomalaista.\nNordnet on tehnyt sijoittamisesta helppoa ja edullista ihan jokaiselle. Alkuun pääsee jo 15 eurolla kuussa.\nLaita säästöt poikimaan Nordnet-palvelussa avaamalla joko ilmainen arvo-osuustili tai osakesäästötili.\nOsakesäästötili on tili, jolle voit siirtää korkeintaan 50 000 euroa. Voit ostaa ja myydä osakkeita osakesäästötilin sisällä ilman veroseuraamuksia. Verot maksetaan vasta, kun nostat rahaa ulos osakesäästötililtä.\nArvo-osuustiliä kutsutaan myös rahasto- ja osakesalkuksi.\nNordnetin ilmaiseksi tarjoama arvo-osuustili mahdollistaa kaupankäynnin arvopapereilla (osakkeilla, optioilla ja warranteilla) sekä ETF- ja rahastosäästämisen.\nLiity ilmaiseksi Nordnetiin tästä ja aloita sijoittaminen\nAlta löydät meidän sekä muiden asiakkaiden Nordnet kokemuksia ja tärkeää tietoa palvelun ominaisuuksista.\nFiksukuluttaja.fi ja sen kirjoittajat käyttävät Nordnetia päivittäin ja voimmekin lämpimästi antaa oman suosituspeukkumme Nordnetin puolesta.\nNordnet kertoi 17.04.2020, että jo yli miljoona sijoittajaa on valinnut Nordnet-palvelun.\nNordnet Suomella on tällä hetkellä noin 300 000 aktiivista asiakasta ja mielestäni se on erinomainen osakevälittäjä suomalaisille.\nNordnet on niin suosittu sijoitusalusta, koska se tarjoaa:\nRahastot ilman merkintä- ja lunastuspalkkioita\nPörssiosakkeet ilman säilytysmaksuja\nTalletustilin (korko 0,0 %), mikä kuuluu Ruotsin valtiollisen talletussuojan piiriin\nUuden asiakkaan etuja\nTreidaaminen helppoa ja raportointi timanttisella tasolla\nSijoittajaverkosto Sharevillen, missä voit oppia muilta sijoittajilta lukemalla ja osallistumalla sijoituskeskusteluihin\nMahdollisuuden automaattiseen kuukausisäästämiseen\nMahdollisuuden aloittaa säästäminen lapselle\nEdullista kaupankäyntiluottoa salkkuasi vastaan\nKilpailukykyisen hintaista varallisuudenhoitopalvelua (Nordnet Private Banking, sijoitusvarallisuuden oltava vähintään 200 000 €)\nIlmaisen mobiilisovelluksen salkunhoitoon\nNordnet on tehny sijoittamisesta Suomessa helposti lähestyttävää ja hyvällä tavalla arkista.\nMystiset sijoituspankkiirit pankkien tiskien takana myymässä sijoituskuponkeja ovat kaukainen muista verrattuna Nordnetiin.\nYhtiö viestii ja on aktiivinen jokaisessa sosiaalisen median kanavassa.\nNordnetin supersuosittu Rahapodi on napannut useita palkintoja ja varmasti edistänyt tervettä suomalaista kansankapitalismia enemmän kuin mikään muu talous- tai sijoituspodcast. Podcastilla on tätä kirjoittessa yli 300 000 kuuntelukertaa kuukaudessa.\nVoit kuunnella #rahapodia kaikilla laitteillasi. Jaksot löytyvät myös YouTubesta.\nFiksukuluttaja on Nordnetin ja Rahapodin suuri fani. Jos mielessäsi on sijoittamisen aloittaminen, en voi kuin suositella palvelua.\nOnko Nordnet ilmainen käyttää?\nAsiakkuus ja osa Nordnetin palveluista ovat ilmaisia.\nArvo-osuustilin ja osakesäästötilin avaaminen on ilmaista\nSijoita rahastoihin ilman merkintä- ja lunastuspalkkioita\nPörssiosakkeissa ei ole säilytysmaksuja\nNordnet Markets -kaupat (yli 100 €) voi tehdä ilman välityspalkkioita\nJos haluat tarkemmin kumpi sijoitustili sopii sinulle, katso AOT vai OST taulukkoni.\nHuomaa, että osakekaupoista peritään yleensä välityspalkkio. Katso hinnasto alta:\nJos käyt aktiivisesti kauppaa, voit päästä mukaan Nordnet Active Trader -ohjelmaan. Silloin maksat välityspalkkiota 0,055 % tai vähemmän.\nNordnet lupaa sivuillaan tarjota uuden ajan varainhoitopalveluita (Nordnet Private Banking), jos sinulla on vähintään 200 000 euroa sijoitettavaa.\nNordnetin sivustolla on laskuri, minkä avulla voi arvioida, paljonko voisi säästää kuluissa.\nNordnetin kaupankäyntiluotto (entiseltä nimeltään superluotto) mahdollistaa lainaamisen käyttämällä salkkua lainan vakuutena.\nNordnetillä onnistuu myös sijoittaminen kultaan ja muihin arvometalleihin!\nNordnet ja verotus\nMeillä on myönteisiä Nordnet kokemuksia etenkin siitä, miten yksinkertaista veroasioiden hoitaminen on.\nTarkemmin sanottuna, niitä ei tarvitse hoitaa ollenkaan.\nNordnet ilmoittaa Verohallinnolle puolestasi kaikki syntyneet luovutusvoitot ja -tappiot, omistukset, lainan korot ja maksetut osingot sekä ennakonpidätykset.\nVoit tarkastaa esitäytetyn veroilmoituksesi tiedot Nordnetin asiakassivuilta helposti löytyvien tietojen avulla.\nTämä verotietojen automaattinen lähettäminen on ollut yksi Nordnetin parhaista puolista meidän omien kokemuksien mukaan. Tästä syystä Nordet vie ylivoimaisesti myös klassisen Degiro vs Nordnet kilpailun.\nNordnetin hyvät ja huonot puolet\nNordnet-palvelusta on helppo keksiä hyvää sanottavaa:\nSuomenkielinen puhelinasiakaspalvelu (palvelua saa myös sähköisesti)\nKattava valikoima koti- ja ulkomaisia osakkeita sekä rahastoja\nMonipuolisia työkaluja sijoittamiseen ja sijoittajana kehittymiseen\nNettikeskusteluissa ja kahvipöydissä vilisee positiivisia Nordnet kokemuksia.\nAsiakkaat ovat tyytyväisiä muun muassa palvelun luotettavuuteen, kauppojen seurantamahdollisuuksiin sekä kattaviin ja virheettömiin raportteihin.\nNordnetin huonoista puolista nostetaan usein esille Nordnetin osakkeiden välityspalkkioiden suuruus.\nMitä vähemmät käyt kauppaa eli, sitä korkeampi kaupankäyntipalkkiosi on.\nEnimmillään maksat Helsingin pörssissä kaupankäyntipalkkiota 0,20 %, minimipalkkion ollessa 9 €.\nHuomaa kuitenkin uuden asiakkaan etu:\nKaksi ensimmäistä kuukautta saat käydä kauppaa parhaalla palkkiotasolla, eli 0,06 % välityspalkkiolla (minimipalkkio 3 €).\nNordnet Shareville sosiaalistaa sijoittamisen\nKun olet avannut Nordnet asiakkuuden, suosittelemme että liityt saman tien Nordnetin niin sanottuun sosiaaliseen mediaan eli Sharevilleen.\nFiksukuluttaja.fi on itsekin Shareville-jäsen ja salkkumme onkin pärjännyt varsin mainiosti (3 tähden luokitus kertoo salkkumme olevan parhaan 10% joukossa Sharevillen käyttäjistä).\nShareville on Nordnetin yhteydessä toimiva sijoittajien yhteistö. Kyseessä ei ole mikä tahansa nettipalsta, vaan koko pohjoismaiden suurin sijoittajien ja säästäjien vaikuttajaverkosto.\nPalveluun luodaan profiili jonka voi tehdä tunnistamattomalla nimimerkillä tai halutessaan omalla nimellä ja kasvoille\nSharevillessä käyttäjien salkut näkyvät muille omistusten ja kehityksen osalta (arvo euroissa ei näy)\nSharevillessä on keskustelyryhmiä eri aiheista\nVoit olla suoraan yhteydessä muihin käyttäjiin ja ottaa mallia heidän salkuistaan\nVoit julkaista ajatuksiasi Shareville-seinälläsi ja kommentoida muiden päivityksiä\nVoit kommentoida omia ja muiden tekemiä kauppoja\nVoit seurata mielenkiintoisia yhtiöitä ja saada niistä uutisia Shareville uutisvirtaasi\nFiksukuluttaja on ollut Sharevillessä jäsenenä jo useita vuosia. Olemme muun muassa jakaneet sivustomme korkoa korolle laskurin muille Sharevillessä jäseninä oleville sijoitus- ja säästöbloggaajille.\nMielestämme Sharevillen paras puoli on se, että jokainen palvelun jäsen joutuu salkkunsa näkyvillä olon takia seisomaan sanojensa takana.\nTuhansien prosenttien tuotoilla huutelevat trollit loistavat poissaolollaan Sharevillessä (vertaa esimerkiksi kauppalehden sijoituskeskustelu).\nSalkkujen esilläolo tekee keskustelusta laadukasta ja läpinäkyvää. Koska eurot eivät kuitenkaan salkuissa näy, jokaisen varallisuustiedot on salattu.\nSamalla keskustelusta häviää euroilla pullistelu ja tuottoprosentit ovat se, jolla onnistumista mitataan. Tämä tasavertaistaa keskustelua.\nSharevillessä on tervetulleeksi toivottava ilmapiiri ja lähes päivittäin uudet sijoittajat saavat siellä vinkkejä kokeneemmilta konkareilta.\nShareville on ollut merkittävässä roolissa meidän omassa taipaleessa sijoittajana kehittymisessä. Parasta on ollut osallistua keskusteluihin esimerkiksi taloudellista riippumattomuutta tavoittelevien keskustelutoverien kanssa.\nTutustu Sharevilleen tarkemmin tästä\nNordnet pitää sijoittajat ajan tasalla\nNordnet auttaa sinua kehittymään sijoittajana ja pysymään ajan hermoilla.\nVoit esimerkiksi tilata tuoreimmat osakeanalyysit ilmaisen aamukirjeen muodossa.\nNordnetin aamukirje ilmestyy joka aamu sähköpostilaatikkoosi, ja siitä käyvät ilmi muun muassa päivän pääuutiset ja analyytikoiden osakeanalyysit.\nTutustu myös jo kertaalleen mainittuun Rahapodiin, Nordnet Blogiin, Traders’ Club -videosarjaan ja muihin verkkokoulutuksin sekä webinaareihin.\nNordnet Blogista löydät laadukasta tietoa sekä sijoittamisesta että säästämisestä.\nBlogissa luodaan katsauksia sekä menneeseen, tulevaan että nykyhetkeen.\nTästä Suomen suosituimmasta blogista voit lukea vaikkapa virtuaalivaluutoista ja ilmastosijoittamisesta.\nTraders’ Club -videosarjasta hyötyvät kaikenlaiset sijoittamisesta kiinnostuneet. Videoiden myötä opit uutta esimerkiksi kaupankäyntityökaluista, analyyseistä ja ennakoinnista.\nAloita sijoittaminen Nordnet-palvelussa\nVoit luoda ilmaisen tilin Nordnetiin halutessasi paperilomakkeella. Nopein ja helpoin tapa aloittaa sijoittaminen Nordnetissä on kuitenkin avata tili netissä.\nAvaa arvo-osuustili tai osakesäästötili Nordnet-palveluun näitä ohjeita seuraamalla:\nMene osoitteeseen Nordnet.fi klikkaamalla tästä\nAloita tilin luominen syöttämällä henkilötunnus\nTäytä yhteystiedot, tunnistaudu ja valitse käyttäjätunnus sekä salasana\nValitse joko arvo-osuustili tai osakesäästötili\nVastaa muutamiin kysymyksiin esimerkiksi toimeentulosi lähteestä\nHyväksy sopimusehdot ja avaa asiakkuus pankkitunnuksillasi\nSeuraa uutisia ja osallistu keskusteluihin Sharevillessä\nOnnea ja menestystä sijoittamiseen!\nTässä lopuksi vielä muutama Fiksukuluttaja.fi:n sijoitusvinkki (jotka on tietysti lainattu meitä viisaammilta):\nOpiskele sijoittamista jatkuvasti\nArvioi omaa tekemistäsi mahdollisimman rationaalisesti\nSijoita vain siihen minkä ymmärrät\nEtusivu » Nordnet kokemuksia


Koulutusviennin ensi askeleet otettu – kasvun aika edessä - UAS Journal\nKoulutusviennin ensi askeleet otettu – kasvun aika edessä\nKirjoittaja: Lauri Tuomi.\nSuomi on koulutuksen ”superpower”. PISA-tuloksemme 10 vuotta sitten toi suomalaisen koulutuksemme laadun koko maailman tietoisuuteen. Koulutuksemme laadun kuva on laajempi kuin PISA-tulokset. Kyse ei ole niinkään siitä mitä opetamme vaan miten opetamme. Maine heijastuu kaikkiin koulutusasteisiin. Korkeakoulujen lukukausimaksujen myötä olemme nyt osa yhtä maailman kasvavinta palveluviennin toimintakenttää.\nMaailman koulutusmarkkinoiden kokoa ovat brittien investointipankkiirit määritelleet kustannuslähtöisesti. Tämän arvion mukaan markkinoiden koko on 4000–5000 triljoonaa dollaria. Eri arviot vaihtelevat näkökulmalähtöisesti – joka tapauksessa kyse on miljardiluokan liiketoiminnasta. Suomen osuus on tästä vasta murusia. Karkean arvion mukaan tänä vuonna koulutusviennin arvo on noin 300 miljoonaa euroa.\nVarhaiskasvatus ja lukiokoulutus ovat nyt ne joihin katseita kiinnitetään. Myös vapaasivistystyö useine koulutusmuotoineen on liittynyt koulutusviennin toimijakenttään. Lainsäädännön esteitä on purettu viime vuosina aktiivisesti. Lainsäädännön purkua on syytä jatkaa. Myös hidasteiden tunnistaminen on tärkeää. Hidasteet voivat liittyä esimerkiksi verotus käytäntöihin tai akkreditointimallien puuttumiseen.\nKoulutusorganisaatioiden koulutusviennin rinnalle on kehittynyt merkittävä suomalainen ns. ”edtech” start up sektori. Näitä yhdistää halu valloittaa maailma parhailla koulutusteknologiaratkaisuilla. Tuotteita ja palveluita kehitetään yhdessä oppilaitosten kanssa. Myös innovatiivisten opettajien omat yritykset yleistyvät. Tällä hetkellä suomalaiset koulutusvientiyritykset ovat vielä joko oppilaitos- tai innovaatiolähtöisiä.\nErityisesti laajoissa koulutusvientitarjouksissa tarvitaan kokonaispalveluiden näkökulmaa. Mielenkiintoinen on kysymys milloin näemme ensimmäisen yritys- ja oppilaitoslähtöisen vientiyrityksen? Voisivatko ammattikorkeakoulut olla tässä edelläkävijöinä vahvan työelämäosaamisen korkeakouluina?\nTehtäväkenttää koulutusviennin vauhdittamiseksi vielä riittää. Tähän tarpeeseen vastaa Education Finland koulutusviennin kasvuohjelma. Tehtävänä on tarjota parhaat palvelut maailman parhaan koulutuksen viejille. Ohjelmassa on tällä hetkellä 51 hyväksyttyä jäsentä. 23 yritystä tai oppilaitosta on kutsuttu koulutusvientivaiheeseen siirtyvien ryhmään. 11 ammattikorkeakoulua on edustettuna joko suoraan tai yhteisyrityksen kautta.\nOhjelman palvelut on rakennettu yhdessä jäsenten kanssa tukemaan skaalautuvaa liiketoimintaa. Jäsenten kasvuvauhti on kova: keskimäärin 212 % (vuosien 2016 ja 2017 koulutusviennin liikevaihdon kasvu). Markkinaläsnäoloon Kiinassa, Kaakkois-Aasiassa, Gulfin alueella ja Latinalaisessa Amerikassa panostetaan. Myös lainsäädännön jäljellä olevien esteiden ja toiminnallisten hidasteiden tunnistaminen on aloitettu.\nOhjelman uutena piirteenä on sijoittuminen opetussektorin sisälle Opetushallitukseen. Tiivis yhteistyö Opetus- ja kulttuuriministeriöön, Työ- ja elinkeinoministeriöön sekä Ulkoministeriöön on olennainen osa toimintaa. Opetushallituksen mittava asiantuntemus kehittämisvirastona on tuonut merkittävän lisän toimintaan. Olennaisinta on kuitenkin yhteistyö koulutusviejien kanssa. Haku ohjelmaan on jatkuva – tervetuloa mukaan!\nLauri Tuomi, KTT, ohjelman johtaja, Education Finland -kasvuohjelma, lauri.tuomi(at)oph.fi\nLähtisitkö silloin kanssani koulutuksen viejäksi?\nPieni, 100-vuotias maamme tunnustetaan maailmalla korkeatasoisen ja edistyneen koulutuksen tarjoajana. Suomen nostaessa profiiliaan matkailukohteena se saa entistä enemmän huomiota kansainvälisessä mediassa. Suomi ja suomalaisuus kiinnostaa, ja tuo kiinnostus tarjoaa mahdollisuuden tarjota tuotteitamme ja palveluitamme maailmalle.\nSuomalainen koulutusvienti on useiden tarjoajien ja pienten verkostojen sirpaleinen areena. Ammattikorkeakouluilla ja niiden hanketoiminnalla on erityiset mahdollisuudet vastata tuohon sirpalemaisuuteen, sillä ammattikorkeakoulujen laaja osaaminen ja niissä työskentelevät asiantuntijat ovat erinomaisia vastaamaan koulutusviennin haasteeseen. Yhteistyössä on voimaa – myös koulutusviennissä. Tämän numeron artikkeleissa nousee vahvasti esille erilainen yhteistyö koulutusviennin projekteissa.\nToistaiseksi koulutusvienti on pienempien verkostojen tuottamaa. Systemaattista työtä ja toisten osaamista ylistävää osaamisen jakamista on rakennettava yhteisen suomalaisen näkemyksen esiin tuomiseksi. Opettajankoulutusta ja Training for trainers -koulutusta viedään jo maailmalle ja se nähdään selkeänä tuotteena, mutta muilta osin palvelut ja tuotteet ovat vielä sekaisin korissa. Näiden järjestämiseen tarvitaan sitä kuuluisaa aikaa mutta sitäkin enemmän halukkuutta ja innovatiivisuutta. Uusia mahdollisuuksia rakentuu digitaalisuuden kautta. Etäopinnoille ja koulutuksen huippumaassa tuotetulle opetusteknologialle olisi kysyntää, mutta onko meillä valmiuksia vastata siihen? Millä mallilla nuo valmiudet saavutetaan? Korkeakoulujen ja yritysten yhteistyö myös koulutusviennissä rakentaisi molemmille hyötyjä alalla, jossa on vielä paljon koskemattomia ja kehittyviä markkinoita.\nPuoli Suomea kattava toimittajaryhmämme koottiin ammattikorkeakoulujen yhteisessä TKI-osaajavalmennuksessa, jossa perehdyimme koulutusvientiin yhtenä tehtävänämme. Yhteinen palo innosti jatkamaan yhteistyötä tämän teemanumeron toimittajuudessa, ja prosessi on ollut opettavainen. Yhteinen osaaminen ja jokaisen erityisala on jo nyt avannut mahdollisuuksia korkeakoulujemme yhteistyöhön. Suun avaaminen, yhteiset Word-pohjat ja Skype-palaverit rakentavat siltoja ja tulevaisuudessa myös koulutusvientiämme.\nTämä teemanumero esittelee koulutusvientiä juuri sellaisena kuin se ammattikorkeakoulukentällä näkyy – pirstaleisena kokeilujen, haasteiden ja onnistumisten kokonaisuutena, joka tuo toteuttajilleen päivittäin uutta. Varsinaista yhteistä näkemystä koulutuksen viennille on haastava rakentaa muilta osin kuin että meidän tulee nähdä Suomen mahdollisuudet ja tunnistaa oma ainutlaatuinen tapamme toimia koulutusasioissa. Tuo tapa myy maailmalla ja sen kautta myös oma osaamisemme kehittyy. Toivomme teemanumeromme rohkaisevan koulutusviennin nykyisiä ja tulevia toimijoita entistä innovatiivisempiin avauksiin aiheen parissa.\nInspiroivin terveisin kohti vuotta 2018,\nPREVIOUS POST Kansainvälistymisen kaupallistamisen haasteet ammattikorkeakouluissa


YTN - Vuoden vääntö 2011\nVuoden 2011 Vääntö-palkinto Tommi Pihlajasalolle\nTommi Pihlajasalo on YTN:n yritysyhdistysryhmän mukaan erinomainen esimerkki ylempien toimihenkilöiden mallikkaasta ja kokonaisuuden hahmottavasta edunvalvonnasta. Hän on Vapon ylempien toimihenkilöiden puheenjohtajana toiminut tuloksekkaasti ylempien toimihenkilöiden edunvalvonnan parantamiseksi työehtosopimuksettomalla alalla, mekaanisessametsäteollisuudessa.\nLisäksi Pihjalasalo neuvotteli luottamusvaltuutetuille yrityskohtaisen neuvottelutuloksen, jossa sovittiin muun muassa heidän toimintaedellytyksistään, luottamusvaltuutetun korvauksesta ja ajankäytöstä sekä kuuden kuukaudenjälkisuojasta.\nTommi Grönholm, puh. 0201 801 848, YTN:n yritysyhdistysryhmän asiamies\nTommi Pihlajasalo, puh. 0400 446 411\nKuvassa palkintoa Tommi Pihlajasalolle (oik) luovuttamassa yry-ryhmän puheenjohtaja Aino-Kaisa Saarinen ja yry-toiminnan vastuuasiamies Tommi Grönholm (vas). Kuva: Jari Rauhamäki.


Procountorin ilme uudistuu - Accountor Finago\nFinago › Ajankohtaista › Procountorin ilme uudistuu\nProcountorin ilme ja värimaailma ovat kokeneet täydellisen muodonmuutoksen. Jokin aika sitten uudistamamme käyttöliittymä on saanut asiakkailta paljon kehuja ja kiitosta. Nyt myös Procountorin kotisivut ja viestintä ovat saaneet uuden, modernin ilmeen.\nSlogan ”Success Makers” kuvastaa Procountorin ja sähköisen taloushallinnon roolia yrityksen menestyksen mahdollistajana. Maapallo-logossa ja kotisivuilla toistuvat vihreän eri sävyt kertovat Procountorin innovatiivisesta ja modernista ratkaisusta. Harmaa väri puolestaan kuvaa vakautta ja taloushallinnon asiantuntijuutta.\nSivujen uudistamisessa olemme pyrkineet ottamaan huomioon entistäkin paremman käytettävyyden ja informaation vaivattomamman löytymisen. Procountor kehittää jatkuvasti toimintaansa, jotta voisimme entistä paremmin palvella asiakkaidemme tarpeita.


TOSIMUMMO: Fintorpeja kaivataan!\nNaisena olemisessa on omat pulmansa, mutta on siinä hyviäkin puolia. Esimerkiksi se, että naisella on oikeus muuttaa mieltään. Ja minäpä muutin.\nJo aikaisemmin ajattelin, että hyvä kun Ikealla on tarjolla samoja vetimiä mustana ja metallinvärisenä, jotta voimme vaihtaa mustat metallisiin, jos joskus siltä tuntuu. No, nyt tuntuu, mutta kuinka ollakaan, ovat nuo mokomat tietysti poistuneet sillä välin lähitavaratalomme valikoimista. Turhan reissun tein, ja vielä muksut mukanani, sillä eihän saatavuutta tietenkään tajunnut varmistaa etukäteen! (tosin siitä turhasta voi olla montaa mieltä, sillä eipä sieltä tyhjin käsin poistuttu nytkään)\nEi jollakulla Tampereen suunnassa asuvalla ole asiaa Ikeaan lähipäivinä? Olisin tilannut nämä vetimet jo nettikaupan kautta, mutta tässä asiassa tietotekniikkakin on minua vastaan. Olen aikaisemminkin yrittänyt luoda tunnuksia Ikean verkkokauppaan, mutta tuloksetta. Tämä on niin tyypillistä tosimummon tuuria!\nTampereen Ikealla näitä tosiaan näyttää molempia olevan vielä monen vihreän palkin verran, mutta muualla joko molemmat tai toinen vedinmalli on loppuunmyyty. Auttakaa mummoa mäessä! Älkää nyt kukaan asioiksenne lähtekö liikkeelle, mutta tätä voisi joku sinne muutenkin menoa suunnitteleva käyttää vaikka tekosyynä mennä sinne juuri nyt. Eikös niin?\nJos tällainen vedintoimitus jonkun päiväohjelmaan sopivasti sujahtaa, niin sähköpostiini tosimummo(ät)wippies.fi saa ilmoittautua! Maksan tietysti kulut.\nTiina 1. helmikuuta 2013 klo 22.29\nVapaaehtoinen ikeankiertäjä on löytynyt, kiitos Mari! <3\nMari 2. helmikuuta 2013 klo 15.44\nEi kestä. Vetimet on ostettu. :) Laitoinkin sulle s-postia.\nonnekas 4. helmikuuta 2013 klo 11.06\nMinun tekisi mieli kanssa vaihtaa keittiön kaapistoihin nuo vetimet jotka on ihan erinäköiset kuin nuo kaapit, mutta se projekti odottaa lisätutkimuksia aiheesta: voiko keittiön kaapistojen ovia maalata jotenkin? jonka jälkeen vasta pääsisi etsimään niitä nuppiloita. Kukahan kertoisi tuolle minun puolisolle että naisilla on tällainen etuoikeus kuin mielen muuttaminen? Kovasti on yritetty mutta mikään ei mene läpi.. "jos jotain tehdään, tehdään se kerralla eikä sitten enää muuteta mieltä" just. joo.. pihan kasvien paikatkin pitäisi osata katsoa kerralla niin että niitä ei tarvitsisi sitten enää *ikinä* vaihtaa toiseen paikkaan. Tai niinhän se luulee vaan kun ei ole näkemässä ;D\nTiina 4. helmikuuta 2013 klo 11.33\nAi se pensaansiirto ei olekaan ihan legendaa vai?! ;D Meillä naapurin mies pelotteli miestäni joskus takakesinä, kun oli ollut pihanlaitosta puhetta, että "ja sitte alkaa se pensaansiirto..." :D\nKyllä kai kaapin ovia voi maalata, mutta minä saattaisin maalauttaa ne ammattilaisella, jotta tulee tasainen jälki. Elli sitten satu itsellä olemaan ruiskua ja autotallia jossa maalata.\nAnonyymi 9. lokakuuta 2014 klo 11.15\nHei Tiina! Onko Fintorpin isoista vetimistä ottamasi kuva suoraan Ikean sivuilta vai onko se sinun omasi? Mietin vain, että saanko kopioida kyseisen kuvan sisustuskirppikselle? Etsin tällaisia teräksen värisiä leveitä vetimiä, jos jollain olisi jäänyt ylimääräisiä lojumaan kaapin perukoille :D Kuva auttaisi kovasti etsimisessä :D\nTiina 9. lokakuuta 2014 klo 21.15\nHeissan! Ikean kuvia ovat! Omat oli silloin vielä mustia, joten ei ollut mitä kuvata. :)